ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๐เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๔)[๑] โดยที่เป็นการสมควรแก้ไขปรับปรุงหลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อให้เกิดความคล่องตัวและเป็นประโยชน์ต่อการประกอบธุรกิจการซื้อขายล่วงหน้าอาศัยอำนาจตามความในมาตรา๗ (๑) มาตรา ๓๒ และมาตรา ๓๕ (๗) และ (๘)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม หมายความว่าประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๕ สิงหาคม พ.ศ. ๒๕๔๙และตามที่จะมีแก้ไขเพิ่มเติมข้อ ๒ให้ยกเลิกบทนิยาม ผู้ถือหุ้นรายใหญ่ และบทนิยาม ระบบการซื้อขาย ในข้อ ๒แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ ๓ให้ยกเลิกความในข้อ ๓ (๓) (๔) และ (๕)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทน(๓) มีผู้บริหารของนายหน้าซื้อขายล่วงหน้าซึ่งมีคุณวุฒิทางการศึกษาและมีประสบการณ์ในการทำงาน ดังต่อไปนี้(ก)สำหรับผู้ดำรงตำแหน่งกรรมการ ผู้จัดการและผู้ที่ได้รับมอบหมายให้ทำหน้าที่กรรมการหรือผู้จัดการและตำแหน่งเทียบเท่าที่เรียกชื่ออย่างอื่น๑)สำเร็จการศึกษาตั้งแต่ระดับปริญญาตรีขึ้นไปหรือเทียบเท่าที่สำนักงานคณะกรรมการข้าราชการพลเรือน(ก.พ.) รับรองและมีประสบการณ์ในการทำงานไม่น้อยกว่าสามปี หรือ๒)สำเร็จการศึกษาต่ำกว่าระดับปริญญาตรีและมีประสบการณ์ในการทำงานไม่น้อยกว่าห้าปี(ข)สำหรับผู้ดำรงตำแหน่งรองผู้จัดการ ผู้ช่วยผู้จัดการ ผู้อำนวยการฝ่ายและผู้ที่ได้รับมอบหมายให้ทำหน้าที่รองผู้จัดการ ผู้ช่วยผู้จัดการ ผู้อำนวยการฝ่ายและตำแหน่งเทียบเท่าที่เรียกชื่ออย่างอื่น๑)สำเร็จการศึกษาตั้งแต่ระดับปริญญาตรีขึ้นไปหรือเทียบเท่าที่สำนักงานคณะกรรมการข้าราชการพลเรือน(ก.พ.) รับรองและมีประสบการณ์ในการทำงานไม่น้อยกว่าหนึ่งปี หรือ๒)สำเร็จการศึกษาต่ำกว่าระดับปริญญาตรีและมีประสบการณ์ในการทำงานไม่น้อยกว่าสามปีนอกจากนี้กรรมการ ผู้จัดการหรือบุคคลผู้มีอำนาจจัดการกิจการดังกล่าวต้องไม่มีลักษณะต้องห้ามดังต่อไปนี้(ก)เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(จ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ฉ)เคยถูกถอดถอนตามมาตรา ๖๐ แห่งพระราชบัญญัติ(ช)เป็นคนไร้ความสามารถหรือเสมือนไร้ความสามารถ(๔)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่นายหน้าซื้อขายล่วงหน้าเต็มเวลา(๕)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองอย่างน้อยห้าคน แต่ทั้งนี้สำนักงานอาจจะกำหนดจำนวนพนักงานน้อยกว่าจำนวนดังกล่าวก็ได้ ตามหลักเกณฑ์วิธีการและเงื่อนไขที่สำนักงานกำหนดหากนายหน้าซื้อขายล่วงหน้าประสงค์จะจ้างบุคคลภายนอกให้ทำหน้าที่ของพนักงานตามวรรคก่อนให้นายหน้าซื้อขายล่วงหน้าปฏิบัติตามหลักเกณฑ์วิธีการและเงื่อนไขที่สำนักงานกำหนดข้อ ๔ให้เพิ่มความต่อไปนี้เป็นข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ ๔ในเรื่องของการปฏิบัติงานเต็มเวลาของผู้บริหารตามข้อ ๓ (๔)หากมีกรณีที่มีเหตุจำเป็นและสมควร เมื่อนายหน้าซื้อขายล่วงหน้ามีคำขอสำนักงานอาจยกเว้นก็ได้ข้อ ๕ให้ยกเลิกความในข้อ ๕ (๑) และ (๒)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทน(๑) โครงสร้างองค์กร นโยบาย ขอบเขตอำนาจหน้าที่และความรับผิดชอบรวมทั้งการปฏิบัติงานของหน่วยงานที่เกี่ยวข้องกับการประกอบธุรกิจเป็นนายหน้าซื้อขายล่วงหน้าซึ่งแสดงได้ว่ามีระบบป้องกันความขัดแย้งทางผลประโยชน์ระบบป้องกันการรั่วไหลของข้อมูลระหว่างหน่วยงานและผู้ปฏิบัติงานระบบการบริหารความเสี่ยง การจัดการด้านการปฏิบัติงานและระบบการตรวจสอบและควบคุมภายในที่สามารถรองรับการประกอบธุรกิจการซื้อขายล่วงหน้าได้อย่างมีประสิทธิภาพรวมทั้งมีมาตรการในการควบคุมและติดตามให้มีการดำเนินงานตามที่กำหนดไว้(๒)หน่วยงานกำกับดูแลการปฏิบัติงาน (Compliance Unit) ที่มีมาตรฐานเป็นที่ยอมรับและเชื่อถือได้โดยหน่วยงานดังกล่าวต้องมีความเป็นอิสระในการดำเนินงานข้อ ๖ให้ยกเลิกความในข้อ ๕ (๓) วรรคสอง ข้อ ๙ ข้อ ๑๒ ข้อ ๒๒ ข้อ ๒๔ ข้อ ๒๖และข้อ ๓๐ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติมข้อ ๗ให้ยกเลิกความในข้อ ๖แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘และที่แก้ไขเพิ่มเติม และให้ใช้ความต่อไปนี้แทนข้อ ๖ ในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ให้นายหน้าซื้อขายล่วงหน้าจัดให้มีบุคลากรดังต่อไปนี้(๑)บุคลากรที่ทำหน้าที่กำกับดูแลการปฏิบัติงาน (Compliance Officer)(๒)เจ้าหน้าที่ติดต่อลูกค้า ในกรณีที่นายหน้าซื้อขายล่วงหน้าจะติดต่อ ชักชวนเกี่ยวกับการซื้อขายล่วงหน้าแก่ลูกค้า(๓)นักวิเคราะห์การซื้อขายล่วงหน้าในกรณีที่นายหน้าซื้อขายล่วงหน้าจะทำการวิเคราะห์ข้อมูลเกี่ยวกับการซื้อขายล่วงหน้าหรือจะจัดทำรายงานหรือบทวิเคราะห์ข้อมูลเกี่ยวกับการซื้อขายล่วงหน้าเพื่อให้บริการหรือเผยแพร่แก่ลูกค้าในนามของนายหน้าซื้อขายล่วงหน้าเจ้าหน้าที่ติดต่อลูกค้าและนักวิเคราะห์การซื้อขายล่วงหน้าตาม(๒) และ (๓) ต้องมีคุณสมบัติ หน้าที่และความรับผิดชอบตามหลักเกณฑ์วิธีการและเงื่อนไขที่สำนักงานกำหนดข้อ ๘ให้ยกเลิกความในข้อ ๒๕ แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘ และที่แก้ไขเพิ่มเติม และให้ใช้ความต่อไปนี้แทนข้อ ๒๕นายหน้าซื้อขายล่วงหน้าต้องไม่กระทำการใด ๆ อันเข้าลักษณะเป็นการเอาเปรียบเบียดบังหรือแสวงหาประโยชน์โดยมิชอบจากลูกค้าตามที่สำนักงานกำหนดข้อ ๙ให้ยกเลิกความในข้อ ๒๙ แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘ และที่แก้ไขเพิ่มเติม และให้ใช้ความต่อไปนี้แทนข้อ ๒๙นายหน้าซื้อขายล่วงหน้าต้องจัดทำบัญชีแสดงรายการซื้อขายล่วงหน้าของลูกค้าแต่ละรายตลอดจนปรับปรุงบัญชีดังกล่าวให้เป็นปัจจุบันข้อ ๑๐บรรดาประกาศคำสั่งหรือข้อกำหนดที่ออกตามความในประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘และที่แก้ไขเพิ่มเติมที่ถูกยกเลิกตามประกาศนี้ให้ยังคงใช้บังคับได้ต่อไปโดยอนุโลม ทั้งนี้ จนกว่าจะถูกยกเลิกหรือแก้ไขเพิ่มเติมในภายหลังข้อ ๑๑การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๒/๒๕๔๘ และที่แก้ไขเพิ่มเติม ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ ๑๒ประกาศนี้ให้ใช้บังคับนับตั้งแต่วันถัดจากวันที่ประกาศเป็นต้นไปประกาศ ณ วันที่ ๒๕พฤษภาคม พ.ศ. ๒๕๕๐เกริกไกร จีระแพทย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐ มิถุนายน ๒๕๕๒จุฑามาศ/ปรับปรุง๑๕ มกราคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๐๕/๒ มิถุนายน ๒๕๕๒